joelniklaus/EU_Wikipedias huggingface dataset:
Valko-Venäjän epidemiologian ja mikrobiologian tutkimuslaitos

Valko-Venäjän epidemiologian ja mikrobiologian tutkimuslaitos (, РНПЦ; kirjaimellisesti suom. valtionlaitos "Tasavallan epidemiologian ja mikrobiologian tieteellis-praktillinen keskus; , RRPCEM) on Valko-Venäjän pääkaupungissa Minskissä toimiva valtiollinen biolääketieteellinen tutkimuslaitos ja referenssilaboratorio. 

Alkujaan Valko-Venäjän Pasteur-instituuttina () vuonna 1924 perustettu, ranskalaisen Pasteur-instituuttien esimerkin mukaisesti luotu tutkimuslaitos on vuosien kuluessa muuttanut nimeään muutaman kerran. Nykyisen nimensä laitos sai vuonna 2009. 
Tutkimuslaitos toimii Valko-Venäjän terveysministeriön alaisuudessa. Laitosta johtaa dosentti Vladimir Gorbunov.

Kansallisena epidemiologisena, bakteorologisena, virologisena, immunologisena ja parasitologisena keskuslaboratoriona RRPCEM:illa on useita hyvinvarustettuja laboratoriotiloja, mukaan luettuna hyvin tarttuville mikrobeille tarkoitettu bioturvallisuusluokan 4 (BSL-4) laboratorio. Tutkimuslaitos on Maailman terveysjärjestön influenssatutkimusverkoston kansallinen keskus.  

Kansainvälisen koronaviruspandemian aikana RRPCEM toimii kansallisena Covid-19-testien referenssilaboratoriona. Maan ensimmäisen Covid-19-sairastumisen se vahvisti 27. helmikuuta 2020. Sittemmin Valko-Venäjän virallisia tautilukuja ja etenkin Covid-19 -taudin vaikutuksesta kuolleiksi raporoitujen lukumäärää on kritisoitu muun muassa sosiaalisessa mediassa ja opposition viestikanavilla. Esimerkiksi tunnettujen julkisuuden henkilöiden ja terveydenhoitohenkilökunnan sairastumisia sekä kuolemia virallisesti esimerkiksi "keuhkokuumeeseen" on näillä viestikanavilla pidetty harhaanjohtavana.

Lähteet

Aiheesta muualla
РНПЦ (tutkimuslaitoksen kotisivut)  (belriem.by)
Valko-Venäjän Covid-tilanne  (covid19.who.int)

Kansanterveyslaitokset
Tutkimuslaitokset
Minskin rakennukset ja rakennelmat
Rosalie Bradford

Rosalie Bradford (27. elokuuta 1943 Hatfield, Pennsylvania, Yhdysvallat – 29. marraskuuta 2006 Lakeland, Florida) oli yhdysvaltalainen nainen, jolla oli Guinness World Records -ennätykset maailman painavimpana ja eniten painoa pudottaneena naisena.

Bradfordin äiti hylkäsi hänet vauvana, ja lapsenvahti kasvatti hänet. Bradfordin mukaan hylkäys aiheutti hänelle riippuvuuden leipään. Seitsemännellä luokalla hän painoi 202 paunaa (noin 90 kiloa) ja vuotta myöhemmin noin 140 kiloa.

Vuonna 1973 Bradford meni naimisiin, ja seuraavana vuonna pari sai pojan.

Guinness World Records -kirjan mukaan Bradford painoi vuoden 1987 tammikuussa 1050 paunaa (noin 476 kilogrammaa). Syyskuuhun 1992 mennessä hän oli pudottanut painoaan noin 330 kilolla noin 140 kiloon. Hän opiskeli tutkinnon psykologiasta ja kävi puhumassa painonpudotusseminaareissa. Bradford kertoi fitness-persoona Richard Simmonsin auttaneen häntä laihduttamaan.

Bradfordin tiedottajan mukaan hän painoi kuollessaan noin 180 kiloa.

Lähteet

Aiheesta muualla 

Vuonna 1943 syntyneet
Vuonna 2006 kuolleet
Yhdysvaltalaiset henkilöt
Cookin’ on 3 Burners

Cookin’ on 3 Burners on australialainen funkmusiikkia tekevä yhtye Melbournesta. Sen jäseniin kuuluvat Jake Mason, Dan West ja Ivan Khatchoyan. Yhtye tunnetaan parhaiten vuonna 2009 julkaisemastaan kappaleesta ”This Girl”, jonka ranskalainen DJ-tuottaja Kungs nosti suuren yleisön tietoon helmikuussa 2016. Kappale saavutti singlelistan kärjen Belgiassa, Latviassa, Ranskassa, Saksassa, Skotlannissa ja Unkarissa. Yhtye perustettiin vuonna 1997, kun Jake Mason, kitaristi Lance Freguson sekä rumpali Ivan Khatchoyan huomasivat yhtäläisyyksiä musiikkimieltymyksissään.

Yhtye on voittanut uransa aikana ”The Age of Victoria Music Genre Awardsissa” palkinnon albumille ”Blind Bet” kategoriassa ”Paras soul/funk/R&B/gospel-albumi” vuonna 2014. Lisäksi Kungsin suuren yleisön tietoon nostattama versio kappaleesta ”This Girl” on ollut ehdolla ARIA Music Awardsissa kategoriassa ”Vuoden kappale” vuonna 2016 sekä APRA Music Awardsissa kategoriassa ”Vuoden tanssiteos” vuonna 2017. Vuonna 2018 yhdessä Lennon kanssa toteutettu kappale ”Mind Made Up” sai myös APRA Music Awardsissa ehdokkuuden kategoriassa ”Vuoden tanssiteos”.

Diskografia

Albumit

Studioalbumit

 Baked, Broiled & Fried (1. lokakuuta 2007)
 Soul Messin’ (29. kesäkuuta 2009)
 Blind Bet (20. kesäkuuta 2014)
 Soul Messin’ (9. syyskuuta 2016)
 Blind Bet (uudelleenjulkaisu) (9. syyskuuta 2016)
 Lab Experiments Vol. 1 (27. toukokuuta 2017)
 Lab Experiments Vol. 2 (19. lokakuuta 2018)

Livealbumit

 Brunswick St Breakdown Live (27. marraskuuta 2007)

Kokoelma-albumit

 Vs. (24. maaliskuuta 2017)

EP-levyt

 Cars (29. kesäkuuta 2009)

Singlet

 Keb’s Bucket (2006)
 Cook It (2007)
 This Girl (mukana Kylie Auldist) (2009)
 Mind Made Up (mukana Kylie Auldist) (2014)
 Losin’ Streak (mukana Daniel Merriweather) (2014)
 This Girl (Kungs vs. Cookin’ on 3 Burners) (2016)
 Mind Made Up (Lenno vs. Cookin’ on 3 Burners, mukana Kylie Auldist) (2016)
 Real Life Baby (mukana Emi) (2017)
 Warning (mukana Kaiit) (2018)
 Force of Nature (Henri Purnell & Revelriesin kanssa) (2019)

Lähteet

Australialaiset yhtyeet
Funkyhtyeet
Mette Winge

Mette Winge (s. 5. tammikuuta 1937 Fredriksberg) on tanskalainen kirjailija. Hänellä on tohtorin tutkinto lastenkirjallisuudessa. 

Winge toimi Tanskan yleisradion radioteatteri- ja kirjallisuusosaston johtajana vuodesta 1982 ja kulttuuriradiokanava P1:n johtajana vuosina 1988–1990. Hän työskenteli myöhemmin säännöllisesti radio- ja televisiotyössä. Hän on naimisissa, hänellä on kaksi lasta ja hän on kirjoittanut paljon kirjallisuus- ja oppihistoriasta. 

Hänen debyyttiteoksensa oli romaani Skriverjomfruen – en guvernanteroman vuonna 1988. Se kuvaa 1800-luvun kirjailija Charlotta Dorothea Biehliä. Myöhemmin hän kirjoitti lukuisia salapoliisitarinaelementtejä sisältäviä kirjoja, kuten Novemberlys – en klunketidsroman, 1990 ja Sandflugt – en kærlighedsroman 1991. Hänen kirjoissaan on esitelty tanskalaisia henkilöitä menneisyydestä ja nykyisyydestä. Myöhemmin hän kehitti hyödyllisen ja innostavan vuoropuhelun taiteen ja tieteen välillä. Tällainen on romaani Når fisken fanger solen, joka julkaistiin vuonna 1996. Sen jälkeen Winge on kirjoittanut näytelmiä, tietokirjoja, lasten- ja nuortenkirjoja sekä romaaneja.

Teoksia
 Skriverjomfruen – en guvernanteroman, 1988
 Novemberlys – en klunketidsroman, 1990
 Om at skrive historiske romaner, 1991
 Sandflugt – en kærlighedsroman, 1991
 Sund og nærende – børneromanen frem til 1945, 1992
 Den femte vinter – en besættelsesroman, 1993
 Grønt mørke – en koldtidsroman, 1994
 Hvor smilet fager – en litterær danmarksguide, 1994
 Kendte danskere, 1996
 Når fisken fanger solen, 1996
 Fortiden som spejl – om danske historiske romaner, 1997
 Nogle dage i september – en familieroman, 1998
 En dag i april 1918, 1999
 Skår – en provinsroman, 2001
 Fuglebal – en barokroman, 2003
 På besøg – med H.C. Andersen på danske herregårde, 2004
 Alle tiders Emma Gad, 2005
 Et udestående – en provisorietidsroman, 2005
 En gåde i december, 2006
 Thomas K – optrin af et liv, 2006
 Adam og Ovine – en ventetidsroman, 2008

Lähteet

Tanskalaiset kirjailijat
Vuonna 1937 syntyneet
Elävät henkilöt
Kråkholman järvi

Kråkholman järvi on järvi Pietarsaaressa. Järvi on asemakaavalla varattu luonnonsuojelualueeksi.

Lähteet 

Pietarsaaren luonto
By Your Side (Jonas Bluen kappale)

By Your Side on brittiläisen DJ-tuottaja Jonas Bluen kappale, jolla vierailee myös brittiläisartisti Raye. Se julkaistiin Jonaksen Blue-debyyttistudioalbumin kolmantena singlenä 28. lokakuuta 2016. Kappaleesta on toteutettu myös PBH & Jack Shizzlen miksaama versio, joka on liitetty mukaan Bluen Jonas Blue: Electronic Nature – The Mix 2017 kokoelma-albumille. Kappaleen ovat sanoittaneet  Christy Zee, Grace Barker, The Invisible Men ja Blue, joista viimeisin myös tuotti sen.

Kappaleelle on toteutettu myös musiikkivideo, joka julkaistiin videopalvelu YouTubessa 16. marraskuuta 2016. Kappaleesta on muodostunut julkaisunsa jälkeen vain kohtalainen menestys, sen päästyä singlelistan kahdenkymmenen parhaan joukkoon vain Irlannissa, Iso-Britanniassa ja Skotlannissa.

Kappaleet

Lähteet

Vuoden 2016 kappaleet
Brittiläiset musiikkikappaleet
Legion of Merit

Legion of Merit (LOM) on yhdysvaltalainen, sotilaille ja yleensä ilmavoimille annettava tunnustuspalkinto. Se on voitu myöntää vuodesta 1942 lukien, jolloin Yhdysvaltain presidenttinä toimi Franklin D. Roosevelt. Esimerkiksi John McCainille myönnettiin LOM vuonna 1981. Arvomerkki sijoittuu DFC:n (Distinguished Flying Cross, US) yläpuolelle. Arvossa seuraava ylöspäin, on Defence Superior Service Medal.

Yhdysvaltain sotilasansiomitalit
Don’t Need No Money

Don’t Need No Money on brittiläisartisti Imani Williamsin debyyttisingle, jolla vierailevat myös brittiläiset DJ-tuottajat Sigala sekä Blonde. Sen julkaisi Sony Music Entertainment digitaalisesti ladattavana singlenä 1. heinäkuuta 2016. Samalla, kun tämä oli Imanin uran ensimmäinen single pääartistina, tämä oli myös ensimmäinen kerta, kun Sigala ja Blonde ovat tehneet yhteistyötä. Imani sai inspiraatiota kappaleen tekoon osallisuudestaan vuonna 2016 julkaistulla kappaleella ”Say You Do”, jonka Sigala työsti yhdessä drum and bass -musiikkituottaja DJ Freshin kanssa.

Kappaleelle on toteutettu myös Carly Cussenin ohjaama musiikkivideo, joka julkaistiin videopalvelu YouTubessa 21. heinäkuuta 2016. Videon tuotannosta vastasi puolestaan Danielle Hinde ja sillä esiintyy kaikista esiintyjistä vain Imani. Kappale on päässyt singlelistalle vain Irlannissa, Iso-Britanniassa ja Skotlannissa.

Lähteet

Vuoden 2016 kappaleet
Brittiläiset musiikkikappaleet
A24 (tuotantoyhtiö)

A24 (tunnettiin nimellä A24 Films vuosina 2012–2016) on Daniel Katzin, David Fenkelin ja John Hodgesin perustama elokuvien ja televisio-ohjelmien tuotantoyhtiö. Yhtiön elokuvia ovat muun muassa Spring Breakers, Enemy, Ex Machina, Room, The Witch, Moonlight, It Comes at Night, A Ghost Story, Lady Bird, The Disaster Artist, First Reformed, Hereditary – pahan perintö, Midsommar – loputon yö, The Lighthouse, Hiomattomat timantit, Minari, The Green Knight ja The Tragedy of Macbeth. Yhtiö on myös tuottanut HBO:n televisiosarjaa Euphoria.

Yhtiön viisi tuottoisinta elokuvaa ovat Hereditary – pahan perintö (81 miljoonaa dollaria), Lady Bird (79 miljoonaa dollaria), Moonlight (65 miljoonaa dollaria), Hiomattomat timantit (50 miljoonaa dollaria) ja Midsommar – loputon yö (47 miljoonaa dollaria).

Lähteet

Aiheesta muualla 
 Viralliset kotisivut 
 A24 Internet Movie Databasessa 

Yhdysvaltalaiset elokuvayhtiöt
Karvankohottajalihas

Karvankohottajalihas on pehmeä lihas, joka saa aikaan ihmisellä ihon nousemisen ''kananlihalle''. Karvankohottajalihasta kontrolloi sympaattinen hermosto.

Lähteet 

Lihakset
Ihmisen anatomia
Memoremains

Memoremains on vuonna 2016 Seinäjoella perustettu yhtye. Yhtye on julkaissut kaksi albumia. Yhtye teki ensimmäisen Euroopan kiertueensa keväällä 2019 ja esiintyi samana kesänä Seinäjoella Provinssissa. Yhtyeen kappaleita on kuunneltu Spotifyssa yli kuusi miljoona kertaa.

Diskografia

Studioalbumit 
 The Cost of Greatness (2020)
 Pop Metal (2022)

EP:t

Kokoelmalevyt 
 Memories (Singles 2016-2019) (2020)

Lähteet

Aiheesta muualla 
 Yhtyeen kotisivut

Suomalaiset yhtyeet
Metallimusiikki
Eric Robinson (jääkiekkoilija)

Eric Robinson (s. 14. kesäkuuta 1995 New Jersey) on yhdysvaltalainen jääkiekkoilija. Hän edustaa NHL-seura Columbus Blue Jacketsia. Robinson on varaamaton pelaaja joka teki sopimuksen Blue Jacketsin kanssa maaliskuussa 2018. Hän pelasi ensimmäisen NHL-ottelunsa vielä kauden 2017-2018 aikana. 24. huhtikuuta 2020 mennessä Robinson on pelannut 64 NHL-runkosarjaottelua ja tehnyt näissä seitsemän maalia ja viisi syöttöä eli 12 tehopistettä. Robinson on pelipaikaltaan vasen laitahyökkääjä ja kätisyydeltään left.

Lähteet

 https://www.nhl.com/player/eric-robinson-8480762

Yhdysvaltalaiset jääkiekkoilijat
Columbus Blue Jacketsin pelaajat
Vuonna 1995 syntyneet
Elävät henkilöt
Japaninsiipipähkinä

Japaninsiipipähkinä (Pterocarya rhoifolia) on jalopähkinäkasvien heimoon ja siipipähkinöiden sukuun kuuluva puulaji, joka kasvaa luonnonvaraisena Japanissa ja Kiinan itäosissa.

Ulkonäkö ja koko 
Japaninsiipipähkinä on leveälatvuksinen, paksu- ja tummanharmaarunkoinen lehtipuu, joka voi kasvaa luonnossa jopa 25 metrin korkuiseksi. Suomessa koko jää 6–10 metriin. Täysikasvuisena puu on lähes yhtä leveä kuin korkea. Saarnenlehtiä muistuttavat lehdet ovat parhaimmillaan 40 cm pitkät ja jakautuvat lukuisiin lehdyköihin.

Kasvi kukkii toukokuusta heinäkuuhun. Vihreistä kukinnoista kehittyy 20–40 cm pitkät, riippuvat, vaaleanvihreät hedelmänorkot. Hedelmänorkoissa on useita pieniä, siipipalteisia pähkinöitä, jotka ovat syötäviä mutta tuskin männynsiementä suurempia.

Levinneisyys ja elinympäristö 
Luonnossa japaninsiipipähkinä kasvaa kosteilla joenrannoilla ja vuoristopurojen varsilla Kiinan Laoshanin piirikunnassa. Se viihtyy ravinteikkaassa, kosteassa ja syvämultaisessa maassa aurinkoisilla ja puolivarjoisilla kasvupaikoilla.

Lähteet

Aiheesta muualla 
 Laji.fi: Japaninsiipipähkinä (Pterocarya rhoifolia)
 Arboretum Mustila: Japaninsiipipähkinä (Pterocarya rhoifolia)
 Flora of China: Pterocarya rhoifolia 
 Centre for Agriculture and Biosciences International (CABI): Pterocarya rhoifolia (japanese wing nut) 

Jalopähkinäkasvit
Puut
Instruction

Instruction on brittiläisen DJ-tuottaja Jax Jonesin kappale, jolla vierailevat myös yhdysvaltalaiartisti Demi Lovato sekä brittiläisräppäri Stefflon Don. Sen julkaisi Polydor Records Jonesin ensimmäisen, Snacks EP:n kolmantena singlenä 16. kesäkuuta 2017. Kappaleen ovat sanoittaneet MNEK, Stefflon Don, Demi Lovato ja Jax Jones, joista viimeisin tuotti sen Mark Ralphin kanssa. Kappale on mukana myös Lovaton kuudennen, Tell Me You Love Me-studioalbumin erikoispainoksessa.

Kappaleelle on toteutettu myös musiikkivideo, joka julkaistiin videopalvelu YouTubessa 2. elokuuta 2017. Videolla nähdään kaikki kolme esiintyjää tanssimassa ja soittamassa lukuisia instrumentteja muiden tanssijoiden seurassa. "Instruction" oli kohtalainen menestys, sen päästyä singlelistan kahdenkymmenen parhaan joukkoon Guatemalassa, Iso-Britanniassa ja Skotlannissa sekä kolmenkymmenen parhaan joukkoon Alankomaissa, Belgiassa, Irlannissa ja Latviassa.

Lähteet

Vuoden 2017 kappaleet
Brittiläiset musiikkikappaleet
Demi Lovaton kappaleet
Clas Robert Segercrantz

Clas Robert Segercrantz (25. maaliskuuta 1808 Akaa – 4. lokakuuta 1879 Pietari) oli Venäjän keisarillisessa armeijassa palvellut suomalainen tykistönkenraali.

Clas Robert Segercrantzin vanhemmat olivat kapteeni Fredrik Segercrantz ja Maria Helena Fischer ja puoliso vuodesta 1840 Helena Grigorjevna Tumanskaja. Segercrantz valmistui 2. Pietarin kadettikoulusta, ylennettiin vänrikiksi ja määrättiin palvelukseen 18. tykistöprikaatiin 1826. Prikaatinsa mukana hän osallistui Venäjän–Turkin sotaan 1828–1829. Segercrantz ylennettiin aliluutnantiksi 1832, luutnantiksi 1834, alikapteeniksi 1838 ja kapteeniksi 1843. Hänet määrättiin 11. tykistöprikaatin 3. kevyen patterin päälliköksi 1844 ja ylennettiin seuraavana vuonna everstiluutnantiksi. Vuonna 1847 Segercrantz siirrettiin 7. tykistöprikaatin 2. raskaan patterin päälliköksi. Hän osallistui Unkarin kapinan kukistamiseen 1849, jolloin hänet myös ylennettiin everstiksi. Segercrantz määrättiin 8. tykistöprikaatin komentajaksi 1854 ja hän johti prikaatia Krimin sodassa 1854–1855. Kenraalimajuriksi hän yleni sodan aikana joulukuussa 1855.

Vuonna 1859 Segercrantz määrättiin Kaukasian rintaman vasemman sivustan tykistökomentajaksi, vuonna 1863 hänet ylennettiin kenraaliluutnantiksi ja määrättiin Terskin sotilaspiirin tykistökomentajaksi. Seuraavana vuonna Segercrantz siirrettiin ensin Pietarin sotilaspiirin tykistökomentajan apulaiseksi ja sitten Odessan sotilaspiirin tykistökomentajaksi. Hänet ylennettiin tykistönkenraaliksi ja nimitettiin Venäjän valtakunnankonseljin jäseneksi heinäkuussa 1876. Segercrantz kuoli virassa ollessaan.

Lähteet

Suomalaiset kenraalit
Vuonna 1808 syntyneet
Vuonna 1879 kuolleet
Riley Stillman

Riley Stillman (s. 9. maaliskuuta 1998 Ontario) on kanadalainen jääkiekkoilija. Hän edustaa NHL-seura Chicago Blackhawksia. Florida Panthers varasi Stillmanin vuoden 2016 varaustilaisuuden neljännellä kierroksella numerolla 114. Stillman on pelipaikaltaan puolustaja ja kätisyydeltään left. Stillman pelasi ensimmäisen NHL-ottelunsa kaudella 2018-2019. 25. huhtikuuta 2020 mennessä Stillman on pelannut 35 NHL-runkosarjaottelua, joissa on tehnyt viisi syöttöpistettä. Huhtikuussa 2021 Panthers kauppasi Stillmanin Blackhawksiin yhdessä Brett Connollyn, Henrik Borgströmin ja seitsemännen kierroksen varausvuoron kanssa vaihdossa Lucas Wallmarkiin ja Lucas Carlssoniin. Siirron jälkeen Stillman teki Blackhawksin kanssa kolmivuotisen ja yhteensä 4,05 miljoonan dollarin arvoisen jatkosopimuksen.

Lähteet

Kanadalaiset jääkiekkoilijat
Yhdysvaltalaiset jääkiekkoilijat
Chicago Blackhawksin pelaajat
Florida Panthersin varaamat pelaajat
Vuonna 1998 syntyneet
Elävät henkilöt
Ex on the Beach Suomi

Ex on the Beach Suomi on suomalainen televisiosarja. Sen ensimmäinen tuotantokausi alkoi 3. maaliskuuta 2020 Dplay-palvelussa ja TV5-kanavalla. Sarja on katsottavissa Discovery+-palvelussa.

Osallistujat

Ensimmäinen tuotantokausi 

Suomalaiset tositelevisiosarjat
Aarva

Aarva on sukunimi, joka on muun muassa seuraavilla suomalaisilla henkilöillä:

Heikki Aarva (1936–2020), iskelmälaulaja ja televisioalan vaikuttaja, Sami Aarvan isä
Pauliina Aarva, terveystutkija ja tietokirjailija
Sami Aarva, Samuel Ananta, Samuel Angelicus, näyttelijä ja muusikko, Heikki Aarvan poika.
Inga Magga

Inga Magga (s. 1983) on suomalainen thainyrkkeilijä ja esikoiskirjailija.

Magga ottelee thainyrkkeilyssä SM-tasolla. Hän saavutti 45-kiloisten naisten SM-hopeaa vuonna 2017 ja kultaa 2021. Hänen seuransa on tamperelainen Chitalada Finland.

Maggan esikoisromaani Varjonyrkkeilijä ilmestyi maaliskuussa 2020. Sen teemana on seksuaalinen hyväksikäyttö urheilumaailmassa.

Magga työskentelee kuvataide- ja erityisopettajana Nokialla. Hän on koulutukseltaan taiteen maisteri ja kirjallisuustieteen maisteri. Maggan puoliso on muusikko ja kirjailija Marko Annala.

Teokset

Lähteet

Aiheesta muualla 

 Inga Maggan esittely Liken sivustolla
 Inga Magga Instagramissa

Elävät henkilöt
Suomalaiset kirjailijat
Suomalaiset thainyrkkeilijät
Vuonna 1983 syntyneet
Mooses Kuloniemi

Mooses Kuloniemi (s. 2001) on suomalainen rumpali, joka on tullut tunnetuksi Milo & Moses jazz -yhtyeestä. Yhtyeen muut muusikot ovat Milo Mäkelä, kitara ja Jon Pettersson, basso. Milo & Moses on Suomen nuorin levyttänyt jazzorkesteri ja julkaissut kaksi musiikkialbumia. Kuloniemi soittaa lisäksi yhtyeissä Maan Tila, Pekka Laine & The Enchanted, Honey B & T-bones, Honey B.Family ja Aija Puurtinen & Brooklynin satu. Kuloniemi on käynyt Sibelius-lukion ja opiskellut rumpujen soittoa Sibelius-Akatemian nuorisokoulutuksessa 10-vuotiaasta saakka Tuomas Timosen ja Jussi Lehtosen oppilaana. Kuloniemi aloitti opiskelun Sibelius-Akatemian Jazzin aineryhmässä syksyllä 2021.

Lähteet

Aiheesta muualla 
 Milo & Moses. Yle Areena.
 Jazz Finland. Maan Tila -yhtyeen biografia.
 Maan Tila -yhtyeen Facebook-sivut.
https://www.stagent.fi/esiintyjat/yhtyeet/jazz-yhtyeet/alex-linnakundit/
http://jazzfinland.fi/yhtye/maan-tila
https://www.facebook.com/pekkalainemusic
http://www.hbtb.net/

Suomalaiset rumpalit
Vuonna 2001 syntyneet
Elävät henkilöt
Ida Tarbell

Ida Minerva Tarbell (5. marraskuuta 1857 Erien piirikunta, Pennsylvania – 6. tammikuuta 1944 Bridgeport, Connecticut) oli yhdysvaltalainen toimittaja, joka oli yksi ensimmäisistä tutkivista journalisteista. McClure's Magazinessa ilmestyneessä 19-osaisessa sarjassaan The History of The Standard Oil Company hän toi ilmi John D. Rockefellerin bisnesmonopolin laajenemiseen liittyneet epäreilut käytännöt. Artikkelisarja julkaistiin myöhemmin kirjana 1904. Tarbell kirjoitti McClure’s Magazine -lehteen vuosina 1894–1906. Sen jälkeen hän kirjoitti osaksi omistamaansa American Magazineen vuoteen 1915 asti.

Lähteet

Aiheesta muualla 

 The History of the Standard Oil Company e-kirjana 

Yhdysvaltalaiset toimittajat
Vuonna 1857 syntyneet
Vuonna 1944 kuolleet
Seulonnan keskeiset artikkelit
Kytäjän rautatieasema

Kytäjän rautatieasema (lyh. Kt) oli Hyvinkään Kytäjän kylässä sijainnut Hyvinkää–Karkkila-rautatien asema. Asema palveli Kytäjän kartanoa ja Kytäjän kylän asukkaita ja se sijaitsi noin 11 kilometriä Hyvinkään kantakaupungista länteen.

Rautatieaseman rakennus valmistui vuonna 1906 ja se on yhä olemassa. Kytäjän asema jäi pois käytöstä toukokuussa 1961, ja vuonna 1967 Hyvinkää–Karkkila-rata purettiin.

Lähteet

Uudenmaan lakkautetut rautatieliikennepaikat
Hyvinkään rautatieliikennepaikat
Kytäjä
Luettelo valtioiden johdon vierailuista Yhdysvaltoihin (Aasia)

Tämä on luettelo Aasian  valtioiden johdon vierailuista Yhdysvaltoihin. Luettelo on osa artikkelikokonaisuutta, joka on sivulla Luettelo valtioiden johdon vierailuista Yhdysvaltoihin.

Lähteet:

Afganistan

Bahrain

Bangladesh

Brunei

Burma

Filippiinit

Itä-Timor

Intia

Indonesia

Iran

Irak

Israel

Japani

Jemen

Jordania

Kambodža

Kazakstan

Kiina

Korean tasavalta

Kuwait

Kirgisia

Libanon

Malesia

Mongolia

Laos

Nepal

Oman

Pakistan

Singapore

Qatar

Saudi-Arabia

Sri Lanka

Taiwan

Tadžikistan

Thaimaa

Turkki

Turkmenistan

Uzbekistan

Vietnam

Lähteet

Aasia ja Oseania
Luettelot Yhdysvaltain politiikasta
Sabrina Mustavaara

Sabrina Mustavaara (s. 17. elokuuta 1986) on Salatut elämät -saippuasarjassa vuosina 2019–2021 esiintynyt hahmo, jota esitti Ilona Chevakova. Sabrina on Gunnar Mustavaaran tytär, Ingvar Mustavaaran veljentytär, Camilla Mustavaaran ja Monica Mustavaaran sisarpuoli sekä Mustavaara-yhtiöiden pääomistaja. Aluksi hän halusi yhtiön itsensä ja isäkseen luulemansa Ingvarin omistukseen, koska he syyttivät Gunnaria Sabrinan äidin, Ulrikan, itsemurhasta. Myöhemmin Noel ja Camilla saivat kuitenkin selville, että Gunnar oli Sabrinan biologinen isä, ja Camilla kertoi Sabrinalle totuuden. Sabrinalla oli seksisuhde Noelin kanssa tämän ollessa naimisissa Camillan kanssa, mutta suhde päättyi, kun Sabrina sai tietää Noelin salanneen tiedon hänen oikeasta isästään.

Myöhemmin Sabrina oli vähällä jäädä auton alle, mutta Sampo Kaukovaara pelasti hänet. Sabrina kuvitteli Noelin olleen yliajaja, kunnes tajusi, ettei tämä kykenisi tappamaan häntä. Todellisuudessa yliajaja oli Samuli Palokoski, joka halusi kostaa Sampolle. Yliajon seurauksena Sampo päätti alkaa vainota Sabrinaa saadakseen tämän rahat. Pian selvisi, että Sabrinaa vainosi samaan aikaan joku muukin. Sabrina päätyi myös sänkyyn sekä Kari Taalasmaan että Aki Nikkisen kanssa.

Sabrinan vainoajaksi paljastunut Lauri Rossi vangitsi Mustavaarat kartanoon. Vangitsemisen aikana Lauri antoi kidnapatuille tehtäväksi ampua joukostaan jonkun, minkä seurauksena Sabrina ampui itseään päähän. Aseen panos paljastui paukkupanokseksi, minkä takia Sabrina menetti kuulonsa. Lopulta hän muutti Espooseen Monica Mustavaaran kanssa.

Lähteet

Salatut elämät -hahmot
Thief of Thieves

Thief of Thieves: Season One on suomalaisen Rival Gamesin kehittämä ja vuonna 2018 julkaisema seikkailu-hiiviskelyvideopeli. Se pohjautuu Robert Kirkmanin samannimiseen sarjakuvaan. Peli julkistettiin kesällä 2017 ja julkaistiin 16. heinäkuuta 2018.

Peli sai kriitikoilta ristiriitaisen vastaanoton. Rock, Paper, Shotgun -lehden Alec Meer kuvasi peliä ulkoasultaan ja tyyliltään kauniiksi mutta pelattavuudeltaan surkeaksi. Mikrobitti-lehden Mia Meri kuvasi peliä tunnelmalliseksi ja potentiaaliseksi mutta keskeneräiseksi ja epäloogiseksi.

Lähteet 

Suomessa kehitetyt videopelit
Vuoden 2018 videopelit
Hiiviskelypelit
Windows-pelit
Xbox One -pelit
Nintendo Switch -pelit
Chained to the Rhythm

Chained to the Rhythm on yhdysvaltalaisartisti Katy Perryn kappale, jolla vierailee myös jamaikalaislaulaja Skip Marley. Sen julkaisi Capitol Records Perryn viidennen, Witness-studioalbumin johdantosinglenä 10. helmikuuta 2017. Kappaleen ovat sanoittaneet Perry, Marley, Sia, Max Martin ja Ali Payami, joista kaksi viimeisintä myös tuottivat sen. "Chained to the Rhythm" on lajityypiltään pop, disko ja dancehall-kappale, jonka sanat kertovat yhteiskunnallisesta tietoisuudesta.

Kappaleesta tuli kansainvälinen menestys, sen päästyä singlelistan kärkeen Latviassa ja Unkarissa sekä viiden parhaan joukkoon Australiassa, Iso-Britanniassa, Kanadassa, Ranskassa ja Yhdysvalloissa.

Kappaleelle on toteutettu myös Matthew Cullenin ohjaama musiikkivideo, joka julkaistiin 21. helmikuuta 2017. Videolla nähdään Perry huvipuistossa nimeltään "Oblivia" ja se kuvattiin pääosin Six Flags Magic Mountainin huvipuistossa Santa Claritan Valenciassa Kaliforniassa. Video oli ehdolla kolmessa kategoriassa vuoden 2017 MTV Video Music Awardsissa. Perry ja Marley ovat esittäneet kappaleen livenä esimerkiksi vuoden 2017 Grammy-palkintogaalassa, vuoden 2017 Brit Awardsissa sekä saman vuoden iHeart Radio Music Awardsissa.

Lähteet

Vuoden 2017 kappaleet
Katy Perryn kappaleet
Paljikit

Paljikit (Gymnocarpos) on kohokkikasvien (Caryophyllaceae) heimoon kuuluva pieni kasvisuku. Sukuun kuuluu 11 lajia.

Lajeja 
 Gymnocarpos argenteus
 Gymnocarpos bracteatus
 Gymnocarpos decander
 Gymnocarpos decandrus
 Gymnocarpos dhofarensis
 Gymnocarpos kuriensis
 Gymnocarpos mahranus
 Gymnocarpos parvibractus
 Gymnocarpos przewalskii
 Gymnocarpos rotundifolius
 Gymnocarpos sclerocephalus

Lähteet 

Kohokkikasvit
Luettelo Hämeenlinnan muistolaatoista

Luettelo Hämeenlinnan muistolaatoista sisältää Hämeenlinnan muistolaatat. Luettelossa mainitaan vain pelkät julkiset muistolaatat. Jos muistolaatta on muistokiven, muistomerkin, muistopuun, reliefin tai vastaavan yhteydessä, se on artikkelissa Luettelo Hämeenlinnan julkisista taideteoksista ja muistomerkeistä. Myös kuva-aihetta sisältävät muistolaatat ovat muistomerkkiartikkelissa.

Lähteet

Aiheesta muualla 

Hämeenlinna
Pihla Salonen

Pihla Salonen (s. 12. tammikuuta 2003 Pori) on suomalainen judoka, joka edustaa judoseura Fudoshinia. Hän ottelee sarjassa alle 52 kiloa. Salonen on noussut keväällä 2020 ikäluokkansa maailmanrankingissa kahdeksanneksi ja kolmanneksi parhaaksi eurooppalaiseksi.

14-vuotiaana Salonen voitti oman ikäluokkansa alle 15-vuotiaiden sekä vanhemman sarjan, alle 17-vuotiaiden, turnausvoitot kansainvälisissä Varsovan avoimissa, ja toisti saman myös kolmena seuraavana vuonna Varsovassa voittamalla myös kaksi sarjaa, omansa ja sitä ylemmän. Salonen voitti 16-vuotiaana hopeaa myös Tallinnan European Open -turnauksessa vuonna 2019. Samana vuonna Salonen saavutti vielä nuorten Euroopan cupissa pronssia Unkarissa. Hänet on palkittu Satakunnan Urheilugaalassa vuoden 2016 nuoren lupaavimman urheilijan stipendillä. Vuoden 2020 syksynä lukioikäisen Salosen on määrä mennä Pietariin vaihto-oppilaaksi ja pääsee samalla harjoittelemaan Venäjän parhaiden judokoiden kanssa. Hän on asettanut tavoitteekseen mitalin Tokion olympiakisoissa 2021.

Yksityiselämä 
Salonen kävi jo 3-vuotiaasta saakka liikuntaleikkikoulua. Perhe asui Isossa-Britanniassa hänen aloittaessaan koulun, jolloin hän oppi hyvin englantia.

Lähteet

Aiheesta muualla 
 Pihla Salonen Judoinside.com:issa 

Suomalaiset judokat
Vuonna 2003 syntyneet
Elävät henkilöt
Mahmud Šah Dorrani

Mahmud Šah Dorrani (myös muoto Durrani, 1769–1829) oli Afganistanin Dorrani-valtakunnan hallitsija vuosina 1801–1803 ja 1809–1818, ja sen perustaja Ahmad Šah Dorranin pojanpoika. Hänen isänsä Timur Šah kuoli 1793, jolloin tämän pojat ajautuivat sisällissotiin. Ensimmäisenä valtaan nousi Mahmudin nuorempi veli Zaman Šah, jonka Mahmud syrjäytti vuonna 1801.

Mahmud Šahin isällä, edellisellä hallitsijalla Timur Šahilla oli useita poikia, joista kolme hän asetti kuvernööreiksi: vanhin Mahmud oli Kandaharissa, Zaman Kabulissa ja kolmas velipuoli Šudža' Heratissa.

Isoisä Ahmad Šah Dorrani oli yrittänyt pitää paštujen keskinäiset välit hyvinä nostamalla valtaneuvostoon eri klaanien edustajia. Zaman Šah korvasi heidät oman klaaninsa jäsenillä. Syrjäytetyt klaanit hautoivat kostoa, ja kapinoivat Barakzai-klaaniin kuuluneen Painda Khanin johdolla. Zaman teloitutti kapinallisjohtajat. Painda Khanin poika Fath Khan liittoutui Mahmudin kanssa, he marssivat pääkaupunkiin ja syrjäyttivät Zamanin.

Mahmud jätti käytännön hallitsemisen Fath Khanin käsiin. Tyytymättömät paštujen klaanipäälliköt liittoutuivat nyt kolmannen veljen, Šudža' Šah Dorranin kanssa ja syrjäyttivät Mahmudin. Šudža' Šah oli avioliiton kautta lujittanut siteitään Barakzai-klaaniin, ja solmi liittouman myös brittien kanssa. 

Vuonna 1809 Mahmud, jälleen liittoutuneena Fath Khanin kanssa, syrjäytti vuorostaan Šudža' Šahin. Hän nimesi valtion uudelle nimelle Afganistaniksi. Jälkimmäisellä valtakaudellaan Mahmud Šah ajautui välirikkoon Fath Khanin kanssa ja surmautti tämän. Teko oli kuitenkin Mahmud Šahille kohtalokas virhearvio, sillä valtakunta lipesi hänen otteestaan ja Barakzait valtasivat Kabulin. Mahmud pakeni Heratiin, missä hän hallitsi kuolemaansa asti, vuoteen 1829. Barakzait asettivat uudeksi kuninkaaksi Timurin kaksi muuta poikaa, jotka olivat käytännössä Barakzai-klaanin nukkehallitsijoita. Vuosina 1818–1819 valtakunnan nimellinen hallitsija oli Sultan Ali Šah ja tämän jälkeen vuoteen 1823 asti Aijub Šah.

Lähteet

Aiheesta muualla 

Afganistanin valtionpäämiehet
Vuonna 1769 syntyneet
Vuonna 1829 kuolleet
Valtteri Luoma

Valtteri Luoma (s. 7. heinäkuuta 1998) on suomalainen pesäpalloilija. Luoma edustaa Superpesiksessä pelaavaa kasvattajaseuraansa Kouvolan Pallonlyöjiä. Luomalla on sopimus Kouvolan Pallonlyöjien kanssa kauden 2023 loppuun. Luoma on saavuttanut Kouvolan Pallonlyöjien joukkueessa kolme SM-mitalia: hopean kaudella 2018 ja 2020 sekä pronssin kaudella 2019. Luoma palkittiin kaudesta 2020 parhaalle ulkopelaajalle jaettavalla Kultaisella räpylällä. Hän pelaa sisäpelissä vaihtajana tai kotiuttajana ja ulkopelissä ykkösvahtina. Luoma pelasi ensimmäiset ottelunsa Superpesiksessä kaudella 2015. 26. huhtikuuta 2020 mennessä Luoma on pelannut 92 Superpesiksen runkosarjaottelua, joissa on lyönyt yhden kunnarin ja 21 tavallista juoksua, tuonut seitsemän juoksua ja kerännyt 141 kärkilyöntiä. 33 pelaamassaan Superpesiksen pudotuspeliottelussa Luoma on lyönyt kahdeksan tavallista juoksua, tuonut yhden juoksun ja kerännyt 54 kärkilyöntiä.

Saavutukset 
 Kultainen räpylä: 2020

Lähteet

 http://www.pesiksenmaailma.fi/index.php/pelaajakortit?pelaajaid=8112&view=pelaajakortti
 https://kouvolanpallonlyojat.fi/valtteri-luoma/ 
 https://kouvolansanomat.fi/uutiset/urheilu/1d7a8462-e06b-483e-b34a-7766250f9091
 https://www.pesis.fi/pesis-info/historia/mitalistit/

Suomalaiset pesäpalloilijat
Vuonna 1998 syntyneet
Elävät henkilöt
Ovako Metals

Ovako Metals Oy Ab on suomalainen, Ovako-konserniin kuuluva terästuotteiden jakeluyhtiö.  Sen juuret ulottuvat vuoteen 1965. Ovakon toiminta metallien jalostajana Imatralla alkoi kuitenkin jo vuonna 1915. Ovako Metals toimi lähes 20 vuotta Tibnor Oy:n nimellä, kunnes Ovako hankki keväällä 2015 omistukseensa silloisen Tibnor Oy:n Suomen jakelutoiminnot ja yrityksen nimeksi tuli Ovako Metals Oy Ab. Ovako Metals toimittaa koneenrakennusteräksiä, ruostumattomia teräksiä, ohutlevyjä sekä kuparia ja messinkiä Suomessa ja Baltiassa. Ovako Metals huolehtii myös kaikkien Ovakon tehtaiden tuotteiden myynnistä ja suorista toimituksista Suomeen ja Baltian maihin. Ovakon kaikki tehtaat käyttävät raaka-aineena kierrätysterästä, jolloin energiaa ja luonnonvaroja säästyy ja kasvihuonekaasujen päästöt ovat pienet.

Terästuotteiden varastointi, esikäsittely ja jakelu on keskitetty logistiikkakeskukseen Tampereen Lahdesjärvelle. Yrityksen myyntikonttorit sijaitsevat Helsingissä, Tampereella ja Turussa. Ovako Metalsin toimitusjohtajana on 1.9.2015 lähtien toiminut Heikki Nyholm yhtiön edellisen johtajan, Håkan Erikssonin jäätyä eläkkeelle. Nykyiseen tehtäväänsä Nyholm siirtyi Ovako Imatran liiketoimintayksikön johtajan ja Ovako Imatra Oy Ab:n toimitusjohtajan paikalta.

Lähteet

Aiheesta muualla 
 https://www.ovako.com/
 https://www.nipponsteel.com/

Teräsyhtiöt
Ruotsalaiset teollisuusyritykset
Suomalaiset metalliteollisuusyhtiöt
Swish Swish

Swish Swish on yhdysvaltalaisartisti Katy Perryn kappale, jolla vierailee myös yhdysvaltalaisräppäri Nicki Minaj. Sen julkaisi Capitol Records Perryn viidennen, Witness-studioalbumin kolmantena singlenä 19. toukokuuta 2017. Kappaleen ovat sanoittaneet Perry, Duke Dumont, Sarah Hudson, PJ "Promnite" Sledge, Minaj ja Brittany Hazzard. Kappaleen tuotannosta vastasivat Dumont, Sledge ja Passovoy. "Swish Swish" on lajityypiltään house-inspiroitu EDM ja hip hop kappale, joka sisältää mukaelman Fatboy Slimin kappaleesta "Star 69".

Sanoiltaan kappale kertoo kiusaajia vastaan taistelemisesta ja se käyttää kielikuvia koripallosta puhuakseen ärsyttävien ihmisten ylitsepääsemisestä ja kukoistamisesta. Lukuisat mediat ovat epäilleet että kappale on vastaus Taylor Swiftin kappaleelle "Bad Blood", jonka uskotaan kertovan Perrystä. Kappale sai ristiriitaisen vastaanoton musiikkikriitikoiden keskuudessa; Jotkut kehuivat kappaleen valtuuttavasta luonteesta, kun taas toiset kritisoivat sen sanoituksia. Tästä huolimatta Minajin esittämiä sanoja kuitenkin kehuttiin. "Swish Swish" oli kaupallisesti kohtalainen menestys, sen päästyä singlelistan kymmenen parhaan joukkoon Filippiineillä ja Skotlannissa, sekä kahdenkymmenen parhaan joukkoon Belgiassa (Vallonia), Iso-Britanniassa, Kanadassa ja Unkarissa. Kappale myi platinaa Australiassa, Kanadassa ja Yhdysvalloissa sekä timanttia Brasiliassa.

Perry on esittänyt kappaleen ensimmäisen kerran livenä Saturday Night Livessä. Sen jälkeen Perry on toteuttanut kappaleelle live-esityksiä muun muassa BBC Radio 1's Big Weekendissä, vuoden 2017 Glastonbury Festivalissa sekä The Voice Australiassa. Kappaleelle on toteutettu myös Dave Meyersin ohjaama musiikkivideo, joka julkaistiin 24. elokuuta 2017. Videolla nähdään Perry koripallo-ottelussa, jossa hän yrittää voittaa hänen johtaman "The Tigers" joukkueen kanssa joukkueen nimeltään "The Sheeps". Myös Minaj tekee videolla esiintymisen ottelun puoliaikaesityksessä. Lisäksi muun muassa Perryn kappaleen "Last Friday Night (T.G.I.F.)" musiikkivideolta tuttu hahmo "Kathy Beth Terry" esiintyy videolla cameo-roolissa. "Swish Swish" on liitetty mukaan myös Just Dance 2018 videopeliin.

Lähteet

Vuoden 2017 kappaleet
Katy Perryn kappaleet
Nicki Minajin kappaleet
Seto

Seto voi tarkoittaa:

Maantiede 
 Seto, Japanin kaupunki Aichin prefektuurissa
 Seto, Japanin entinen maaseutukaupunki Ehimen prefektuurissa
 Seto, Japanin entinen maaseutukaupunki Okayaman prefektuurissa
 Seton sisämeri, merialue Japanissa
 Seton suursilta, Okayaman ja Kagawan prefektuurit yhdistävä silta Japanissa

Henkilöt 
 Asaka Seto (s. 1976), japanilainen näyttelijä
 Daiya Seto (s. 1994), japanilainen uimari
 Kōji Seto (s. 1988), japanilainen näyttelijä
 Yūka Setō (s. 1997), japanilainen mäkihyppääjä

Muuta 
 seton kieli, suomalais-ugrilainen kieli
 setut eli setot, Setumaalla elävä virolaisten ryhmä
 Sunrise Seto, japanilainen juna
Jokers de Cergy

Jokers de Cergy on ranskalainen jääkiekkoseura, joka pelaa maan pääsarjassa Ligue Magnusissa.

Joukkue kaudella 2022-2023

Joukkueenjohto  
 Päävalmentaja: Jonathan Paredes 
 Apuvalmentaja: Kévin Da Costa 
 Fysiikkavalmentaja: Rémi Husson 
 Huoltopäällikkö: Guillaume Laroche 
 Puheenjohtaja: Christophe Cuzin 

Lähde: EliteProspects

Lähteet

Aiheesta muualla
 Seuran viralliset kotisivut

Ranskalaiset jääkiekkoseurat
Millicent Fawcett

Dame Millicent Garrett Fawcett (o.s. Garrett; 11. kesäkuuta 1847 Aldeburgh, Suffolk – 5. elokuuta 1929 Lontoo) oli brittiläinen feministi ja yksi suffragettiliikkeen johtajista. Hän kannatti naisten äänioikeuden ajamista maltillisin keinoin eikä hyväksynyt Emmeline Pankhurstin käyttämiä äärikeinoja. 

Hän toimi National Union of the Women´s Suffrage Societies -järjestön puheenjohtajana vuosina 1890–1919.

Hän oli naimisissa taloustieteilijä Henry Fawcettin kanssa.

Keväällä 2018 Lontoon parlamenttitalon edustalle pystytettiin Millicent Fawcettin patsas sen kunniaksi, että naisten äänioikeusliike oli sata vuotta aikaisemmin osoittanut samalla paikalla mieltään naisten äänioikeuden puolesta.

Julkaisuja
1870: Political Economy for Beginners, Koko teksti verkossa (Archive.org)
1872: Essays and Lectures on social and political subjects, (kirj. Henry Fawcettin kanssa) Koko teksti verkossa (Archive.org).
1872: Electoral Disabilities of Women: a lecture
1874: Tales in Political Economy, Koko teksti verkossa (Archive.org)
1875: Janet Doncaster, romaani Aldeburghista
1889: Some Eminent Women of our Times: short biographical sketches, Koko teksti verkossa (Archive.org)
1895: Life of Her Majesty, Queen Victoria, Koko teksti verkossa (Archive.org)
1901: Life of the Right Hon. Sir William Molesworth, Koko teksti verkossa (Archive.org)
1905: Five Famous French Women, Koko teksti verkossa (Archive.org)
1912: Women's Suffrage : a Short History of a Great Movement, , Koko teksti verkossa (Archive.org)
1920: The Women's Victory and After: Personal reminiscences, 1911–1918, Koko teksti verkossa (Archive.org)
1924: What I Remember (Pioneers of the Woman's Movement), 
1927: Josephine Butler: her work and principles and their meaning for the twentieth century'', (kirj. Ethel M. Turnerin kanssa)

Lähteet

Englantilaiset tietokirjailijat
Vuonna 1847 syntyneet
Vuonna 1929 kuolleet
Brittiläiset feministit
John Warnock

John Edward Warnock (s. 6. lokakuuta 1940 Salt Lake City) on yhdysvaltalainen tietotekniikan asiantuntija ja liikemies, joka perusti Charles Geschken kanssa joulukuussa 1982 ohjelmistoyritys Adoben. Hän on ollut kehittämässä useita digitaalisen kuvankäsittelyn, julkaisemisen ja visuaalisen viestinnän ohjelmistoja sekä tekniikoita, kuten Adobe Illustrator ja PostScript.

Ennen Adoben perustamista Warnock työskenteli mm. Utahin yliopistossa, IBM:ssä sekä Xeroxin Palo Alto Research Centerissä. Warnock toimi Adoben toimitusjohtajana vuoteen 2000 asti. Hän on nykyisin yrityksen hallituksen puheenjohtaja.

Lähteet 

Yhdysvaltalaiset tietotekniikan kehittäjät
Yhdysvaltalaiset liikemiehet
Vuonna 1940 syntyneet
Elävät henkilöt
Otto Karttunen

Otto Rudolf Karttunen (5. heinäkuuta 1918 Karttula – 25. marraskuuta 1988 Helsinki) oli suomalainen tietojenkäsittelyn hallinnon uranuurtaja, joka toimi Valtion tietokonekeskuksen ylijohtajana.

Henkilöhistoria
Otto Karttusen vanhemmat olivat opettaja Antti Vilho Karttunen ja Hilda Maria Tossavainen ja puoliso vuodesta 1959 Toini Anna-Maija Långfors. Karttunen tuli ylioppilaaksi 1938 ja suoritti Kadettikoulun 1939. Valtiotieteen maisteriksi hän valmistui 1951, pääaineenaan finanssioppi. Karttunen toimi puolustusvoimien palveluksessa 1939–1946, vakuutusalalla 1946–1948, Kansallis-Osake-Pankissa 1949, tilastollisessa päätoimistossa ensin apulaisaktuaarina ja sitten aktuaarina, yliaktuaarina ja toimistopäällikkönä 1952–1958, Helsingin kaupunginhallituksen järjestelytoimiston reikäkorttiasiantuntijana 1958–1960 ja kaupungin tietojenkäsittelykeskuksen päällikkönä 1960–1962, valtiovarainministeriön järjestelyosaston atk-asiantuntijana ja atk-ryhmän johtajana 1962–1964, Valtion tietokonekeskuksen johtajana 1965–1971 ja ylijohtajana 1971–1974 sekä johtokunnan jäsenenä 1964–1974, Telub-yhtiön toimitusjohtajana 1974–1976 ja vielä Datasaab-Valmet Oy:n strategiajohtajana 1977–1980. Karttunen toimi myös lukuisten komiteoiden ja työryhmien jäsenenä. Sotilasarvoltaan hän oli reservin majuri (1963). Sota-aikana Karttunen toimi kouluttajana ja tykistöupseerina, puolustusvoimien palveluksesta hän erosi vuonna 1946 kapteenina.

Kirjallinen tuotanto
 Avainpaikalla tietotekniikan kehityksessä, 1986. Tietotekniikan liiton julkaisu nro. 95. 274 s. + liitt.

Lähteet

Suomalaiset upseerit
 Suomalaiset virkamiehet
 Valtionlaitosten johtajat
 Suomalaiset yritysjohtajat
 Suomalaiset kirjailijat
Vuonna 1918 syntyneet
Vuonna 1988 kuolleet
Jamie Chadwick

Jamie Laura Chadwick (s. 20. toukokuuta 1998 Bath, Iso-Britannia) on brittiläinen autourheilija. Vuonna 2020 hän toimii Formula 1 -talli Williamsin testikuljettajana. Vuonna 2019 Chadwick kilpaili Aasian F3 -sarjassa. Vuosina 2019, 2021 ja 2022 hän voitti W Series -sarjan ja on näin voittanut sen joka kerta kun sarjassa on kilpailtu. Monien muiden kuljettajien tavoin Chadwick on ottanut osaa virtuaalisiin autourheilukilpailuihin Koronaviruspandemian aikana.

Lähteet 

Brittiläiset autourheilijat
Vuonna 1998 syntyneet
Elävät henkilöt
Neunkirchenin piirikunta

Neunkirchenin piirikunta () on piirikunta Saksan Saarlandin osavaltiossa. Piirikunnan pinta-ala on 249,24 neliökilometriä ja väkiluku 132 206 asukasta. Pääkaupunki on Ottweiler.

Piirikuntaa kutsuttiin vuoden 1973 loppuun asti Landkreis Ottweileriksi, ja se on vuodesta 1985 lähtien ollut ainoa ruusupiiri, jossa on yli 20 000 köynnösruusua yhdeksässä ruusupuutarhassa.

Saarlandin piirikunnat
Liikenne Eteläpää

Liikenne O. Eteläpää Oy on savitaipalelainen vuonna 1954 perustettu tilausliikenteeseen erikoistunut yritys. Yrityksellä on kymmenen linja-autoa, joilla liikennöidään ympäri Suomea ja Eurooppaa. Liikenne Eteläpää on myös matkatoimisto ja se järjestää mm. risteilyjä sekä konsertti-, kylpylä-, ostos-, messu- ja hiihtomatkoja. Yrityksen liikevaihto koostuu koulumatkoista, tilausajoista ja valmismatkoista, joiden kunkin osuus on kolmannes. Vuonna 2017 Liikenne Eteläpää perusti yhdessä kerimäkeläisen Matka-Kososen ja miehikkäläläisen Liikenne Vuorelan kanssa Matkakolmikko -ryhmittymän. Ryhmittymän myötä yhtiöiden valmiiden matkapakettien tarjonta lisääntyi tuntuvasti, yhtiöiden välisiä päällekkäisyyksiä karsittiin ja reittejä yhdisteltiin.

Historia 
Olli Eteläpää aloitti yritystoiminnan taksiautoilijana vuonna 1954. Kun vuonna 1963 Suomessa alettiin kuljettaa lapsia kouluun, hankki Eteläpää tähän tarkoitukseen 16-paikkaisen Mercedes-Benzin. Tästä käynnistyi yrityksen linja-autoliikennöinti. Yrityksen kaluston määrä on kasvanut hiljalleen nykyiseen kymmeneen linja-autoon. Nykyisestä kalustosta kuusi on täysimittaisia (50–58-paikkaisia) turistibusseja ja neljä pikkubusseja (16–22-paikkaisia).

Kalusto 
Liikenne Eteläpää liikennöi yhteensä 10 Volvo-, Scania- ja Mercedes-Benz -merkkisellä linja-autolla.

Yhtiön nykyisin käytössä olevat korimallit:

 Volvo 9700HD
 Volvo 9500H
 Scania K124, Lahti Eagle
 Scania K124, Lahti Eagle 560
Mercedes-Benz 516 CDI
Mercedes-Benz 416 CDI 

Käytöstä poistunutta kalustoa:

 Volvo Carrus Regal
 Scania K124, Lahti Eagle
 Scania K124, Lahti Eagle 560
 Scania Carrus Regal
 Mercedes-Benz Tourismo
 Mercedes-Benz O303
 Mercedes-Benz 1223 kiitokori
 Mercedes-Benz 508 D
 Mercedes Benz LPO 608
 Mercedes-Benz 311 CDI Ecobus

Linjat 
Liikenne Eteläpää liikennöi Savitaipaleen kunnan järjestämää avointa joukkoliikennettä.

Reitti 1 

 Hämäläinen - Heituinlahti - Säänjärvi - Savitaipale kk
 Savitaipale kk - Säänjärvi - Heituinlahti - Hämäläinen

Reitti 2 

 Kaulio - Monola - Välijoki - Kaihtula - Savitaipale kk
 Savitaipale kk - Kaihtula - Välijoki - Monola - Kaulio

Yhtiö liikennöi myös OnniBusin lisävuoroja ja se on liikennöinyt ainakin C5 (Helsinki - Mikkeli - Kuopio) ja F6 (Helsinki - Lappeenranta - Joensuu) linjoilla.

Lähteet

Aiheesta muualla 
https://liikenneetelapaa.fi/

https://www.matkakolmikko.fi/

https://bussidata.kuvat.fi/kuvat/E/Etelapaa/

Suomalaiset yritykset
Akbar (täsmennyssivu)

Akbar voi tarkoittaa seuraavia:

Henkilöitä 

 Akbar, Akbar Suuri (1542–1605), Intian suurmogulihallitsija 1556–1605
 Mobashar Jawed Akbar (s. 1951), intialainen toimittaja, poliitikko ja ministeri
 Akbar Hašemi Rafsandžani (1934–2017), Iranin presidentti 1989–1997

Muita merkityksiä 

Akbar liittyy myös seuraaviin yhteyksiin:

 Allāhu akbar, "Jumala (Allah) on suurempi", islamilainen rukous ja sotahuuto
 Allahu Akbar, Libyan entinen kansallislaulu
 Akbar Brothers, srilankalainen teen valmistaja ja markkinoija
 Jodha Akbar, intialainen televisiosarja
 Jodhaa Akbar, iranilainen historiallinen elokuva vuodelta 2008
Kara Sevda

Kara Sevda on televisioyhtiö Star TV:n esittämä turkkilainen TV-sarja. Sen päärooleissa ovat Burak Özçivit, Neslihan Atagül ja Kaan Urgancıoğlu.

Näyttelijät

Aiheesta muualla 
 Viralliset kotisivut

Turkkilaiset draamasarjat
2010-luvun televisiosarjat
Ignatioksen kirje roomalaisille

Ignatioksen kirje roomalaisille (, ) on Ignatios Antiokialaisen kirjoittama kirje, joka oli nimensä mukaisesti osoitettu Rooman kaupungin seurakunnalle. Se luetaan apostolisten isien kirjoituksiin.

Historia 

Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Rooman kristityille osoitettu kirje on yksi näistä. Ignatios kirjoitti sen Vähän-Aasian Smyrnassa ollessaan vangittuna ja sen vuoksi matkalla Roomaan. Kirjeen lopussa sen päiväykseksi mainitaan ”yhdeksän päivää ennen seitsemännen kuun [eli syyskuun] kalendae-päivää”, toisin sanoen 24. elokuuta. Vuotta ei kuitenkaan tiedetä. Eusebios Kesarealainen mainitsee kirjeen.

Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Lisäksi kirje tunnetaan lyhyestä kokoelmasta tehdystä syyriankielisestä lyhennelmästä, joka löytyi vuonna 1845.

Sisältö 

Kirjeessä on 10 lukua ja yhteensä 27 jaetta. Ignatios pyytää siinä roomalaisia antamaan hänen kuolla marttyyrin kuoleman areenalla, sillä hän pitää sitä osoituksena siitä, että hän on todellinen Kristuksen seuraaja. Hän kuvaa, että marttyyrikuolemasta oli jo tullut hänen elämänsä sisällys ja täyttymys.

Kirjeen sisältö luvuittain on:

 Alkutervehdys
 Älkää estäkö pääsyäni marttyyriksi (luvut 1–2)
 Marttyyrina tulen oikeaksi kristityksi (3–4)
 Ignatios valmistautuu kuolemaan (5)
 Kuolema on kaikkea muuta parempi (6–8)
 Lopputoivotukset (9–10)

Lähteet

Kirjallisuutta

Suomennokset 

 Ignatioksen kirje roomalaisille. Teoksessa 
 Ignatioksen kirje Rooman kristityille. Suomentanut Niko Huttunen. Teoksessa

Muita käännöksiä ja tekstilaitoksia 

 Letters of Ignatius. Teoksessa

Aiheesta muualla

Teksti 

 . Christian Classics Etheral Library. 
 Ignatius to the Romans. Käännös Roberts-Donaldson. Early Christian Writings. 
 Ignatius to the Romans. Käännös Lightfoot & Harmer, 1891. Early Christian Writings. 
 The Epistle of Ignatius to the Romans. New Advent.

Muuta 

 Ignatius of Antioch. Early Christian Writings. 

Apostolisten isien teokset
Kirjeet
Ignatioksen kirje tralleslaisille

Ignatioksen kirje tralleslaisille (, ) on Ignatios Antiokialaisen kirjoittama kirje, joka oli nimensä mukaisesti osoitettu Tralleisin kaupungin seurakunnalle. Se luetaan apostolisten isien kirjoituksiin.

Historia 

Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Kaariassa sijainneen Tralleisin (Trallesin) kristityille osoitettu kirje on yksi näistä. Ignatios kirjoitti sen Smyrnassa ollessaan vangittuna ja sen vuoksi matkalla Roomaan. Eusebios Kesarealainen mainitsee kirjeen.

Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä.

Sisältö 

Kirjeessä on 13 lukua ja yhteensä 29 jaetta. Ignatios kiittää tralleislaisia siitä, että he olivat lähettäneet hänen luokseen lähetystön, sekä kehottaa seurakuntalaisia olemaan kuuliaisia piispalleen sekä kunnioittamaan myös diakoneja ja presbyteerejä. Kuuliaisuus on tärkeää erityisesti harhaoppien välttämiseksi. Erityisesti Ignatios varottaa harhaopista, jonka mukaan Kristuksen elämä ja kärsimys olisivat olleet vain näennäisiä. Kirje päättyy rukouspyyntöihin ja tervehdyksiin.

Kirjeen sisältö luvuittain on:

 Alkutervehdys
 Piispan ja seurakunnan yhteys (luvut 1–3)
 Kärsimys ja tieto taivaallisista asioista (3–5)
 Väärät opettajat ja yhteys piispaan (6–8)
 Jeesus oli todellinen ihminen (9–11)
 Pyyntöjä ja lopputervehdykset (12–13)

Lähteet

Kirjallisuutta

Suomennokset 

 Ignatioksen kirje trallislaisille. Teoksessa 
 Ignatioksen kirje Tralleksen kristityille. Suomentanut Niko Huttunen. Teoksessa

Muita käännöksiä ja tekstilaitoksia 

 Letters of Ignatius. Teoksessa

Aiheesta muualla

Teksti 

 . Christian Classics Etheral Library. 
 Ignatius to the Trallians. Käännös Roberts-Donaldson. Early Christian Writings. 
 Ignatius to the Trallians. Käännös Lightfoot & Harmer, 1891. Early Christian Writings. 
 Ignatius to the Trallians. Käännös Charles H. Hoole, 1885. Early Christian Writings. 
 The Epistle of Ignatius to the Trallians. New Advent.

Muuta 

 Ignatius of Antioch. Early Christian Writings. 

Apostolisten isien teokset
Kirjeet